# El manual d'administració del &gcompris;

## Manual d'administració

### Introducció

El &gcompris; és una rica suite de programari educatiu que conté una gran varietat d'activitats.

Ofereix diverses activitats destinades a cobrir una varietat de camps. Els temes inclouen lectura i escriptura, aritmètica, geografia, ciències i altres temes. Està destinat a ser utilitzat tant a casa com a l'escola.

La finalitat del &gcompris; és proporcionar activitats lúdiques però sempre educatives.

El &gcompris; forma part del projecte &kde; i es troba segons la llicència AGPL versió 3. Tot el codi, a excepció del motor de l'activitat electricitat anàloga es troba segons la llicència GPL versió 3.

El &gcompris; està disponible en els sistemes operatius següents: &GNU;/&Linux;, &BSD;, MacOSX i Android. Es requereix una targeta 3D amb implementació de l'OpenGL 2.1 o superior. És obligatori una profunditat de color de 32 bits

### Instal·lació

El programari es lliura segons diverses formes. Seguiu el procediment d'acord amb el vostre cas.

- &GNU;/&Linux;: utilitzeu els paquets lliurats per la vostra distribució de &GNU;/&Linux;. Si el &gcompris; no està empaquetat en la vostra distribució de &Linux;, si us plau, contacteu-hi per a demanar la inclusió del &gcompris; en la vostra distribució de &Linux;.

- &Windows;: lliurat amb un instal·lador clàssic per a &Windows; o mitjançant la Microsoft Store.

- MacOSX: lliurat amb un instal·lador clàssic.

- Android: distribuït per la botiga F-Droid o la Google Play Store. També està disponible el fitxer «apk».

### La interfície d'usuari

La interfície està dissenyada per a facilitar el seu ús per infants. El &gcompris; es controla amb un ratolí. També està disponible la navegació amb el teclat a la majoria de les activitats.

#### Finestra principal

En iniciar el programa, el &gcompris; mostra una interfície gràfica que presenta la llista d'activitats amb una barra de control a la part inferior.

Aquí hi ha una captura de pantalla de la finestra principal del &gcompris; Finestra principal del &gcompris;

Cada icona representa una activitat. Al voltant de cadascuna trobareu petites icones que ofereixen informació addicional sobre l'activitat. Un simple clic a la icona us durà a una activitat o un menú d'activitats. Hi ha 8 seccions (categories) d'activitats, que estan ubicades a la part superior o esquerra (només si la vostra orientació és vertical). Per exemple, hi ha la secció «Jocs de taula», la qual inclou jocs de taula com els escacs, tres en ratlla o alinea 4.

Algunes categories tenen subcategories per a filtrar millor les activitats. Per a les activitats matemàtiques, tenim tres subcategories: numeració, aritmètica i mesures.

Les estrelles indiquen el grup d'edat per al qual està dissenyat cada joc:

- 1, 2 o 3 estrelles grogues: dels 2 als 6 anys.

- 1, 2 o 3 estrelles vermelles: més grans de 6 anys.

A la part inferior de la pantalla hi ha una barra de control per al &gcompris;. Les possibles icones són (només es mostraran si estan disponibles per a l'activitat):

- Inici: Deixa l'activitat actual i torna al menú anterior.

- «D'acord»: Valida, confirmant la vostra resposta. Algunes activitats no detecten automàticament si l'infant ha completat la tasca. En aquest cas, haureu de fer clic en aquesta icona. També podeu utilitzar la tecla &Intro; al teclat.

- Llum: mostra un consell per a l'activitat. Podem ajudar a la canalla en algunes activitats per a guiar-los a trobar les respostes.

- Fletxes: Es mostren al nivell actual. Feu clic en les fletxes per a seleccionar un altre nivell. Generalment, les activitats ofereixen diversos nivells on els nombres dependran de l'activitat. Al &gcompris;, és possible anar al següent nivell sense haver completat el nivell actual.

- Llavi: Demana al &gcompris; que repeteixi la pregunta.

- Signe d'interrogació: Mostra el diàleg d'ajuda. A vegades, una activitat pot ser massa complexa per a ser descrita amb facilitat a l'àrea de descripció. En aquest cas, aquesta funció dona accés a informació addicional.

- Quadre d'eines: El menú de configuració. La configuració es desa al repositori de l'usuari (carpeta) amb el nom `.config/gcompris/gcompris-qt.conf`. Aquest és un fitxer de text que es pot editar manualment.

- Element de llista: mostra el menú de configuració de l'activitat. Aquí hi ha dues pestanyes possibles. La primera, Conjunt de dades, permet triar el nivell de les activitats en funció de diversos objectius, i la segona, Opcions, si està disponible permet actualitzar la configuració de l'activitat.

- La «G» majúscula: Mostra un rètol informatiu sobre el &gcompris;, on es presenten els col·laboradors principals i la versió del programari.

- Encendre: Surt del &gcompris;. També podeu utilitzar la drecera de teclat &Ctrl;Q.

#### El mode quiosc

Quan empreu el &gcompris; amb infants o en un quiosc d'autoestudi, podreu inhabilitar un determinat nombre d'opcions:

- ``gcompris --enable-kioskmode`` : inhabilita els botons Surt i Configuració.

- ``gcompris --disable-kioskmode`` : habilita els botons Surt i Configuració.

- ``gcompris -f`` : executa el &gcompris; en el mode de pantalla completa.

- ``gcompris -C`` : inhabilita el cursor (mode de pantalla tàctil).

Aquestes opcions es poden combinar, per descomptat.

#### Dreceres de teclat

Drecera | Acció
&Esc; o &Ctrl;W | Surt de l'activitat actual o del diàleg i després torna al menú principal.
&Ctrl;Q | Surt del &gcompris; sense avís previ.
&Ctrl;F | Alterna el mode de pantalla completa.
&Ctrl;M | Alterna entre el silenci i el so.
&Ctrl;B | Mostra o oculta la barra de control.

### Notes sobre la internacionalització

El &gcompris; és internacionalitzat i està disponible en més de 35 idiomes. Per a comprovar si està disponible el vostre idioma, podeu iniciar el &gcompris; i seleccionar el vostre idioma en l'opció de configuració.

Aneu amb compte, alguns idiomes necessiten tipus de lletra específics per a mostrar-se correctament.

Si no s'admet el vostre idioma, podeu col·laborar amb el programari i afegir-hi la seva traducció. Si hi esteu interessat, podeu posar-vos en contacte amb l'equip de traducció del projecte &kde; pel vostre idioma. Podeu comprovar el nivell de traducció pel vostre idioma al lloc web de traducció del &kde;.

### Aprenentatge d'idiomes

Podeu emprar el &gcompris; en un idioma estranger que esteu aprenent. Seleccioneu un idioma estranger en el menú de configuració. No us oblideu de descarregar els mòduls d'àudio opcionals per a aquest idioma.

### Personalitzar les activitats

Podeu personalitzar algunes activitats emprant amb el seu propi botó de configuració. Per exemple, podeu establir la configuració regional en algunes activitats de text (com el joc de paraules), o fer que es mostrin imatges de cotxes reals en lloc de rectangles farcits (trànsit).

Per a múltiples activitats, podreu triar diversos conjunts de dades a la configuració. Cadascun té un objectiu específic que es descriu.

Conjunt de dades de l'activitat «Compta els elements» Conjunt de dades de l'activitat «Compta els elements»

Podeu triar les opcions per a aquesta activitat.

Seleccionant el mode de l'activitat «Compta els elements» Seleccionant el mode de l'activitat «Compta els elements»

### Opcions de la consola

En executar el &gcompris; des d'una consola d'ordres amb l'opció --help, es mostraran tots els paràmetres que accepta:

-f, --fullscreen | Executa el &gcompris; en el mode de pantalla completa.
-w, --window | Executa el &gcompris; en el mode de finestra.
-s, --sound | Executa el &gcompris; amb el so habilitat.
-m, --mute | Executa el &gcompris; sense so.
-c, --cursor | Executa el &gcompris; amb el cursor predeterminat del sistema.
-C, --nocursor | Executa el &gcompris; sense cursor (mode de pantalla tàctil).
-v, --version | Imprimeix la versió del &gcompris;.
-l, --list-activities | Mostra totes les activitats disponibles a la sortida estàndard.
--launch activity | Especifica l'activitat en iniciar el GCompris.
--start-level nivell | Especifica el nivell en el qual iniciar l'activitat especificada amb l'opció --launch en iniciar el GCompris. S'ignora si no hi ha cap opció --launch, o si el nivell especificat no és vàlid.
--difficulty {valor|mín.-màx.} | Per a la sessió, força la dificultat de les activitats del GCompris a estar en un valor o entre valors mínims i màxims. Els valors han d'estar entre 1 i 6, i si el format és mín.-màx., el valor mínim ha de ser inferior al valor màxim. Si no és així, el GCompris no s'iniciarà.
--export-activities-as-sql | Exporta les activitats com a una base de dades SQL.
--enable-kioskmode | Habilita el mode quiosc (oculta els botons Surt i Configuració).
--disable-kioskmode | Inhabilita el mode quiosc (omissió).
--software-renderer | Utilitza el renderitzador per programari en lloc d'openGL (s'executa amb qualsevol targeta gràfica).
--opengl-renderer | Utilitza el renderitzador openGL en comptes del per programari (més ràpid, però pot fallar amb algunes targetes gràfiques).

#### Exemple del &Windows;

Podeu afegir aquestes opcions en les propietats de la icona de l'escriptori. Aquest és un exemple que executa el &gcompris; en el mode quiosc a pantalla completa, sense el botó de configuració ni el cursor:

``"C:\Program Files\GCompris-Qt\bin\GCompris.exe" --enable-kioskmode -f -C``

#### Exemple del &GNU;/&Linux;

Creeu un llançador d'aplicacions i configureu els paràmetres de la línia d'ordres. Aquest és un exemple que executa el &gcompris; en el mode quiosc a pantalla completa, sense el botó de configuració ni el cursor:

``gcompris-qt --enable-kioskmode -f -C``

## Crèdits i llicència

&gcompris;

Copyright del programa 2000-2023 Timothée Giet i altres

Traductor de la documentació: &credits.Antoni.Bella;

&underFDL; &underGPL;
&documentation.index;